OzLabs/hebrew-wiki-articles huggingface dataset:
יאקיב חאמו

יאקיב מיכאלוביץ' חאמו (באוקראינית: Яків Михайлович Хаммо; נולד ב-11 ביוני 1994) הוא ג'ודוקא אוקראיני המתחרה בקטגוריית המשקל מעל 100 ק"ג, מחזיק בשתי מדליות ארד מאליפות העולם בשנים 2015 ו-2021.

==קריירה==
במאי 2015, זכה חאמו במדליה הראשונה שלו בתחרות מהסבב העולמי כאשר זכה במדליית זהב בגראנד פרי זאגרב, לאחר שניצח בגמר את ולאדוט סימיונסקו הרומני. ב-27 ביוני התחרה חאמו באליפות אירופה שנערכה במסגרת המשחקים האירופיים בבאקו וזכה במדליית הארד בקטגוריית המשקל מעל 100 ק"ג. בקרב הראשון הוא ניצח את בנג'מין הרמגניס הבלגי, בשמינית הגמר הוא גבר באיפון על ולאדוט סימיונסקו הרומני וברבע הגמר הפסיד בעונשים לרנאט סיידוב הרוסי. חאמו נשר לקרבות בית הניחומים שם ניצח את רוי מאייר ההולנדי ועלה לקרב על מדליית הארד מול מריוס פאסקביסיוס הליטאי אותו ניצח בניקוד ווזארי ושתי יוקו.

באליפות העולם באותה השנה שנערכה באסטנה, חאמו התחרה בקטגוריית המשקל מעל 100 ק"ג וזכה במדליית הארד. בקרב הראשון חאמו גבר באיפון על אל מחדי מלקי המרוקאי לאחר ריתוק מוצלח, בקרב השני הוא ניצח בניקוד ווזארי את רנאט סיידוב הרוסי ובשמינית הגמר ניצח בעונשים את עבדולו טנגרייב האוזבקי. ברבע הגמר חאמו הפסיד באיפון לריו שיצ'ינוהה היפני ונשר לקרבות בית הניחומים שם גבר באיפון על סוון היינלה הגרמני ועלה לקרב על מדליית הארד. בקרב על המדליה חאמו התמודד מול קים סונג-מין הדרום-קוריאני וכ-40 שניות מפתיחת הקרב חאמו הטיל בהצלחה את הקוריאני וקיבל ניקוד איפון.

ב-1 בנובמבר 2015, השתתף חאמו בגראנד סלאם אבו דאבי וזכה במדליית הכסף כאשר הגיע עד לגמר והפסיד לקים סונג-מין הדרום-קוריאני. בפברואר 2016, הוא זכה במדליית זהב בגראנד פרי דיסלדורף לאחר שגבר בגמר על אסלאם אל שהאבי המצרי. ב-8 במאי זכה חאמו בגראנד סלאם באקו לאחר שניצח ברבע הגמר את רפאל סילבה הברזילאי, בחצי הגמר את דויד מורה הברזילאי ובגמר את רוי מאייר ההולנדי.

ב-18 בנובמבר 2018, חאמו זכה במדליית זהב בגראנד פרי האג כאשר ניצח בגמר את ולדוט סימיונסקו הרומני. ב-26 בינואר 2019, חאמו זכה במדליית כסף בגראנד פרי תל אביב לאחר שהגיע עד שלב הגמר בו הפסיד לאורי ששון הישראלי.

באולימפיאדת טוקיו 2020, חאמו סיים במקום החמישי. לאחר ניצחון מוקדם על ולאדוט סימיונסקו הרומני, הוא הפסיד בשלב רבע הגמר להיסאיושי הראסווה היפני ונשר לקרבות בית הניחומים. לאחר ניצחון על בקמורוד אולטיבוייב האוזבקי, הוא הגיע לקרב על מדליית הארד בו הפסיד לטמרלן בשייב הרוסי.

==פרסים==
מקור:
*אליפות העולם:
:אסטנה 2015: מדליית ארד בקטגוריית המשקל מעל 100 ק"ג
*אליפות אירופה:
:באקו 2015: מדליית ארד בקטגוריית המשקל מעל 100 ק"ג
*תחרויות מהסבב העולמי (מאסטרס, גראנד סלאם, גראנד פרי):
:גראנד פרי זאגרב 2015: מדליית זהב
:גראנד סלאם אבו דאבי 2015: מדליית כסף
:גראנד פרי דיסלדורף 2016: מדליית זהב
:גראנד סלאם באקו 2016: מדליית זהב
:גראנד פרי זאגרב 2018: מדליית ארד
:גראנד פרי האג 2018: מדליית זהב
:גראנד פרי תל אביב 2019: מדליית כסף
:גראנד פרי טשקנט 2019: מדליית ארד
:גראנד סלאם אבו דאבי 2019: מדליית כסף
:גראנד פרי תל אביב 2020: מדליית ארד
:טורניר המאסטרס 2021: מדליית ארד

==קישורים חיצוניים==

==הערות שוליים==

קטגוריה:ג'ודוקא אוקראינים
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:אוקראינים שנולדו ב-1994
כביש 5050

[[מחלף אבן העזר (ראש העין צפון)|טקסט=מחלף אבן העזר (ראש העין צפון)|גבול|]]
כביש 5050 הוא כביש אורך מקומי שמקשר את המועצה המקומית אורנית עם כביש 5 במחלף ראש העין צפון, דרך כפר קאסם.

== ייחודו של הכביש ==
על אף שמספר הכביש הוא זוגי, מה שבדרך כלל מעיד על היותו כביש אורך שכיוונו הכללי הוא מצפון לדרום, כיוונו הכללי של כביש זה הוא ממזרח למערב, כמו בכבישי רוחב - בעלי מספר אי-זוגי.

== צמתים ומחלפים לאורך הכביש ==
{| class="wikitable"
|+
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 5050 ממערב למזרח
|-
| align="center" | 0
| align="center" |מחלף ראש העין צפון
| align="center" | 25x25 פיקסלים
| align="center" | ראש העין
| align="center" | , רחוב קיבוץ גלויות בראש העין
|-
| align="center" | 0.7
| align="center" | צומת ללא שם
| align="center" | 25x25 פיקסלים
| align="center" |כפר קאסם
| align="center" | רחוב חמזה
|-
| align="center" | 1.6
| align="center" | צומת ללא שם
| align="center" | 25x25 פיקסלים
| align="center" |כפר קאסם
| align="center" | רחוב אל ח'ליל
|-
| align="center" | 1.8
| align="center" | צומת ללא שם
| align="center" | 25x25 פיקסלים
| align="center" |כפר קאסם
| align="center" | רחובות בילאל, עלי בן אבו טאלב, ו - א-סולטאני
|-
| align="center" | 2.9
| align="center" | צומת ללא שם
| align="center" | 25x25 פיקסלים
| align="center" |כפר קאסם
| align="center" | רחוב עומר בן אל-ח'טאב
|-
| align="center" | 4.3
| align="center" | צומת ללא שם
| align="center" | 25x25 פיקסלים
| align="center" |אורנית
| align="center" | כביש הגישה לאורנית, כביש מקשר לכביש 505 ומחלף שער שומרון
|}

== ראו גם ==
* כבישי ישראל

קטגוריה:ישראל: כבישים
קטגוריה:ראש העין: תחבורה
קטגוריה:כפר קאסם: תחבורה
מיכאיל פאבלוביץ', הנסיך הגדול של רוסיה

מיכאיל פאבלוביץ', הנסיך הגדול של רוסיה (ברוסית: Михаил Павлович Романов; 8 בפברואר 1798 – 9 בספטמבר 1849), היה בנו של פאבל הראשון, קיסר רוסיה.

==ביוגרפיה==
מיכאיל נולד ב-8 בפברואר 1798 בצארסקויה סלו, לפאבל הראשון, קיסר רוסיה ולסופיה דורותיאה, נסיכת וירטמברג, בתם של פרידריך השני אויגן, דוכס וירטמברג ופרדריקה דורותיאה מברנדנבורג-שוודט. בשנת 1801 נרצח אביו, ואחיו הבכור אלכסנדר הראשון, קיסר רוסיה עלה לשלטון במקומו.

בשנת 1814, ביום ההולדת ה-16 שלו, קיבל מיכאיל דרגת גנרל בצבא האימפריה הרוסית, והוא אף נלחם במהלך הקואליציה האנטי-צרפתית השישית נגד צרפת. בשנת 1820 הוא ייסד את בית הספר לארטילריה הראשון ברוסיה, ובשנת 1825 מונה למפקד חיל ההנדסה הרוסי. ב-20 בפברואר 1824 התחתן מיכאיל עם שרלוטה, נסיכת וירטמברג, בתם של פאול, נסיך וירטמברג ושרלוטה, נסיכת סקסוניה-הילדבורגהאוזן, אותה פגש בשנת 1822, ולשניים נולדו 5 ילדים.

בשנת 1825 מת אחיו אלכסנדר הראשון, ואחיו ניקולאי הראשון, קיסר רוסיה עלה לשלטון במקומו. בעקבות מותו של אלכסנדר פרץ מרד הדקבריסטים ומיכאיל היה שותף בדיכויו, אולם הוא תמך לאחר מכן בהמרת עונש המוות בגלות עם עבודת פרך. בשנת 1826 מונה מיכאיל למפקד חיל המשמר, ובשנת 1828–1829 לחם עמו במהלך המלחמה העות'מאנית-רוסית (1828–1829), שבה קיבל את עיטור גאורגי הקדוש. בשנים 1830–1831 השתתף מיכאיל בדיכוי המרד הפולני, ובשנת 1832 מונה לנשיא כבוד של האקדמיה הצבאית הקיסרית.

מיכאיל סבל במשך השנים ממחלות שונות, ולצורך החלמתו שהה באתרי נופש שונים באירופה במהלך השנים. בשנת 1845 מתה בתו יליזבטה מיכאילובנה, הנסיכה הגדולה של רוסיה, מה שפגע קשות בבריאותו, וגרם לו לדימום מהאף. בשנת 1848 שוב החל מיכאיל לדמם מהאף, ואף סבל ההתמוטטות עצבים קשה. ביולי 1849 נסע מיכאיל לוורשה, והשתתף שם במסדר, ובמהלכו החל לחוש שיתוק בגופו. מיכאיל גסס כמה שבועות, וב-9 בספטמבר הוא מת בוורשה, וגופתו נשלחה לקבורה בסנקט פטרבורג.

==משפחתו==
ב-20 בפברואר 1824 התחתן מיכאיל עם שרלוטה, נסיכת וירטמברג, בתם של פאול, נסיך וירטמברג ושרלוטה, נסיכת סקסוניה-הילדבורגהאוזן, ממנה נולדו לו 5 ילדים:
* מריה מיכאילובנה, הנסיכה הגדולה של רוסיה (1825–1846)
* יליזבטה מיכאילובנה, הנסיכה הגדולה של רוסיה (1826–1845), התחתנה עם אדולף, דוכס נסאו
* יקטרינה מיכאילובנה, הנסיכה הגדולה של רוסיה (1827–1894), התחתנה עם גאורג אוגוסט, דוכס מקלנבורג-שטרליץ
* אלכסנדר מיכאילוביץ', הנסיך הגדול של רוסיה (1831–1832)
* אנה מיכאילובנה, הנסיכה הגדולה של רוסיה (1834–1836)

== אילן יוחסין ==

==קישורים חיצוניים==

* 

קטגוריה:שושלת רומנוב
קטגוריה:אבירי מסדר גיזת הזהב
קטגוריה:גנרלים בצבא האימפריה הרוסית
קטגוריה:מקבלי עיטור גיאורגי הקדוש
קטגוריה:אבירי מסדר מלטה
קטגוריה:אבירי מסדר העיט הלבן
קטגוריה:מקבלי עיטור אנדריי הקדוש
קטגוריה:מקבלי עיטור אלכסנדר נבסקי (האימפריה הרוסית)
קטגוריה:רוסים שנולדו ב-1798
קטגוריה:רוסים שנפטרו ב-1849
שרלוטה, נסיכת וירטמברג

שרלוטה, נסיכת וירטמברג (בגרמנית: Charlotte, Prinzessin von Württemberg; 9 בינואר 1807 - 2 בפברואר 1873), הייתה אשתו של מיכאיל פאבלוביץ', הנסיך הגדול של רוסיה.

==ביוגרפיה==
שרלוטה נולדה בשטוטגרט ב-9 בינואר 1807, לפאול, נסיך וירטמברג ושרלוטה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ.

ב-20 בפברואר 1824 התחתנה שרלוטה עם מיכאיל פאבלוביץ', הנסיך הגדול של רוסיה, אותו היא פגשה בשנת 1822. לקראת נישואיה המירה שרלוטה את דתה לנצרות אורתודוקסית, ואף קיבלה את השם ילנה פבלובנה. מיכאיל השקיע את מירב זמנו בצבא, אולם אף על פי כן לשניים נולדו 5 ילדים. בשנת 1849 מת בעלה מיכאיל, ולאחר מותו היא הפכה לפטרונית של כמה ארגוני צדקה ואמנויות. היא הקימה את הקונסרבטוריון של סנקט פטרבורג, וכן קבוצה של אחיות סיעודיות שהפכו בסופו של דבר לארגון הצלב האדום ברוסיה. ב-2 בפברואר 1873 מתה שרלוטה בשטוטגרט, והיא בת 66 שנים.

==משפחתה==
ב-20 בפברואר 1824 התחתנה שרלוטה עם מיכאיל פאבלוביץ', הנסיך הגדול של רוסיה, ממנו נולדו לה 5 ילדים:
* מריה מיכאילובנה, הנסיכה הגדולה של רוסיה (1825–1846)
* יליזבטה מיכאילובנה, הנסיכה הגדולה של רוסיה (1826–1845), התחתנה עם אדולף, דוכס נסאו
* יקטרינה מיכאילובנה, הנסיכה הגדולה של רוסיה (1827–1894), התחתנה עם גאורג אוגוסט, דוכס מקלנבורג-שטרליץ
* אלכסנדר מיכאילוביץ', הנסיך הגדול של רוסיה (1831–1832)
* אנה מיכאילובנה, הנסיכה הגדולה של רוסיה (1834–1836)

== אילן יוחסין ==

==קישורים חיצוניים==

קטגוריה:נסיכות וירטמברג
קטגוריה:בית וירטמברג
קטגוריה:גרמניות שנולדו ב-1807
קטגוריה:גרמנים שנולדו ב-1807
קטגוריה:נפטרות ב-1873
אורורין

אורורין (שם מדעי: Orrorin; "אורורין" בשפת שבט הטוגן מקניה: "אדם מקורי", "טוגננסיס" מאזור טוגן שבקניה) הוא סוג נכחד של הומינין או קוף-אדם, שמספר שברי עצמות מאובנות שלו התגלו בקניה בשנת 2000, והם מתוארכים לגיל של כ-6 מיליוני שנה לפני זמננו, סוף עידן המיוקן. הסוג מכיל מין אחד - אורורין טוגננסיס (Orrorin tugenensis).

המאובנים שנמצאו הם חלקיים ביותר, אך אחד מהם הוא חלק מעצם ירך במבנה האופייני להומינינים הולכי-על-שתיים כמו האוסטרלופיתקוס והאדם, ושונה מן המבנה האופייני לקופי-אדם. שיני טוגננסיס מצטיינים בצירוף של מידות קטנות וזגוגית עבה, שאף הוא אופייני לסוג האדם ולא לקופי-אדם. מסיבות אלו מגלי אורורין העלו את ההשערה שהוא האב הקדמון של ענף האדם, ואולם בשל מיעוט מאובנים מאותה תקופה עדיין לא ניתן לקבוע זאת בוודאות.

==גילוי ותיארוך==
מאובני אורורין בשנת 2000 על ידי שני פלאואנתרופולוגים צרפתיים, בריז'יט סנו (Brigitte Senut) ומרטין פיקפורד (Martin Pickford) מן המוזיאון הלאומי לתולדות הטבע בפריז. הם התגלו באזור גבעות טוגן (Tugen hills) בקניה, בתצורת לוקיינו (Lukeino Formation) העשירה במאובני בעלי-חיים מן המיוקן והפליוקן. המאובנים כוללים מספר שברי עצמות זרוע ורגליים, שני שברי לסת תחתונה ומספר שיניים מלפחות חמישה פרטי טוגננסיס שונים. ייתכן כי שן חותכת תחתונה שהתגלתה באותו מקום לפני כן, בשנת 1974, שייכת גם היא לאותו מין. אחת הלסתות, שקיבלה את המספר הקטלוגי BAR 1000’00, נקבעה כממצא המגדיר (type specimen) של המין. שכבות אבן טוף געשית באזור מאפשרות תיארוך רדיומטרי של המאובנים: 5.9 עד 6.2 מיליון שנה לפני זמננו.

==אבולוציה==

==קישורים חיצוניים==

* [http://humanorigins.si.edu/evidence/human-fossils/species/orrorin-tugenensis אורורין] באתר מוזאון הסמיתסוניאן 
* [http://australianmuseum.net.au/Orrorin-tugenensis אורורין] באתר המוזאון האוסטרלי 

== הערות שוליים ==
<div style="direction: ltr;">

</div>

קטגוריה:ערכים שבהם תבנית בריטניקה אינה מתאימה
קטגוריה:מינים שנכחדו: הומינידים
קטגוריה:הומיניניים
קטגוריה:מאובני טקסונים שתוארו ב-2001
קטגוריה:קניה: מאובנים
ג'ויס וינסנט

ג'ויס קארול וינסנט (באנגלית: Joyce Carol Vincent; 19 באוקטובר 1965 - דצמבר 2003) הייתה אישה בריטית שנמצאה ללא רוח חיים בדירתה בלונדון ואיש לא הבחין בכך וחסרונה הגיע עד לשנתיים לאחר מותה. בטרם מותה, וינסנט ניתקה קשר עם כמעט כל אדם שהכיר אותה. היא התפטרה מעבודתה בשנת 2001, ועברה לגור במעון לנשים מוכות. בערך באותה תקופה היא החלה להתרחק ממשפחתה ומחבריה. היא מתה בדצמבר 2003 במיטתה, כאשר אף אחד מבני משפחתה, חבריה לעבודה או שכניה הבחינו בכך. שרידיה נמצאו ב-25 בינואר 2006, כאשר גורם המוות הוא כפי הנראה התקף אסתמה חריף או מסיבוכים שנבעו מכיב פפטי שהיה לה.

סיפור חייה ומותה היו לנושא של סרט דוקמנטרי בשם "Dreams of a Life" ("חלומת על חיים"). כמו כן, סיפורה האישי הוביל לאלבום מוזיקה בשם "Hand. Cannot. Erase" מאת סטיבן וילסון.

==חייה==

ג'ויס וינסנט נולדה בהמרסמית' ב-19 באוקטובר 1965 וגדלה במחוז בלונדון. הוריה היגרו ללונדון ממדינת האי גרנדה, אביה לורנס היה נגר בעל שורשים אפריקאיים, ואימה ליריס הייתה ממוצא הודי. בעקבות ניתוח שכשל, אימה מתה כאשר הייתה בת 11 וארבע אחיותה הגדולות ממנה לקחו עליה אפוטרופוסות. הייתה לה מערכת יחסים מתוחה עם אביה המרוחק רגשית והיה טענה שהוא מת בשנת 2001 (למעשה הוא מת בשנת 2004). היא למדה בבתי ספר ממלכתיים בלונדון, אך בגיל 16 פרשה מן הלימודים.

==קישורים חיצוניים==
* 

קטגוריה:נשים בריטיות
קטגוריה:אישים שנעלמו ואותרו
קטגוריה:בריטיות שנולדו ב-1965
קטגוריה:בריטיות שנפטרו ב-2003
קטגוריה:בריטים שנפטרו ב-2003
יוליאנה, נסיכת סקסוניה-קובורג-זאלפלד

יוליאנה, נסיכת סקסוניה-קובורג-זאלפלד (בגרמנית: Juliane Henriette Ulrike von Sachsen-Coburg-Saalfeld; 23 ביולי 1781 – 15 באוגוסט 1860), הייתה נסיכה גרמנית, ואשתו של קונסטנטין פאבלוביץ', הנסיך הגדול של רוסיה.

==ביוגרפיה==
יוליאנה נולדה ב-23 ביולי 1781 בקובורג שהשתייכה לדוכסות סקסוניה-קובורג-זאלפלד, לפרנץ, דוכס סקסוניה-קובורג-זאלפלד, ולאוגוסטה, רוזנת רויס-אברסדורף, בתם של היינריך העשרים וארבעה, רוזן רויס-אברסדורף וקרולינה ארנסטינה, רוזנת ארבאך-שנברג. היא נקראה על שם אחות סבתה, יוליאנה מריה מבראונשווייג-וולפנביטל.

יוליאנה הייתה אחותם של ארנסט הראשון, דוכס סקסוניה-קובורג-גותה, לאופולד הראשון, מלך בלגיה וויקטוריה, נסיכת סקסוניה-קובורג-זאלפלד - אמה של ויקטוריה, מלכת הממלכה המאוחדת.

בשנת 1795 נשלח הגנרל הרוסי אנדריי בודברג על ידי יקטרינה השנייה, קיסרית רוסיה, כדי למצוא כלה לנכדה קונסטנטין פאבלוביץ', הנסיך הגדול של רוסיה. הייתה לו רשימה ענקית של מועמדים, אבל במהלך הנסיעה שלו הוא חלה ונאלץ להישאר בקובורג, שם הביא הברון שטוקהאמר לתשומת לבו את בנותיו של הדוכס פרנץ. יקטרינה הסכימה לרעיון וב-12 באוגוסט 1795 נסעה יוליאנה עם אמה ואחיותיה הגדולות סופיה ואנטוינטה לרוסיה, שם היא נבחרה לכלה עבור קונסטנטין.

ב-26 בפברואר 1796 התחתנה יוליאנה בת ה-14 בלבד עם קונסטנטין, וקיבלה את השם אנה, אולם הנישואין לא היו מוצלחים והוא אף התנהג אליה באלימות. בשנת 1799 עזבה יוליאנה את רוסיה ושבה אל משפחתה לצורך טיפול רפואי, ולאחר מכן סירבה לשוב אל בעלה, אולם לאחר לחץ כבד שבה לרוסיה. בשנת 1801 שוב ברחה יוליאנה מרוסיה, ולא חזרה אליה שוב. לאחר בריחתה ניסתה יוליאנה להתגרש מבעלה, אולם הנישואין בוטלו רק בשנת 1820.

במהלך השנים קיימה יוליאנה מערכות יחסים עם כמה גברים, ואף נולדו לה שני ילדים בלתי חוקיים; אדוארד פון לוונפלס שנולד לה מז'ול גבריאל אמיל דה סיניו, ולואיז הילדה אגנס ד'וברט, שנולדה מרודולף אברהם דה שיפרלי, מנתח שווייצרי.

בשנת 1814 רכשה יוליאנה אחוזה על גדות הנהר ארה ונתנה לה את השם אלפנאו, ובשל היותה חובבת מוזיקה, היא הפכה את אלפנאו למרכז מוזיקלי ודיפלומטי של החברה המקומית והזרה. בשנת 1834 התחתנה בתה עם אדוארד דאפלס, ובשנת 1835 התחתן בנה אדוארד עם בת דודתו ברטה פון שוואנשטיין, בתו הבלתי חוקית של ארנסט הראשון, דוכס סקסוניה-קובורג-גותה. בשנת 1837 מתה בתה, וב-15 באוגוסט 1860 מתה יוליאנה באחוזתה באלפנאו.

== אילן יוחסין ==

==קישורים חיצוניים==

קטגוריה:נסיכות גרמניות
קטגוריה:ילידות 1781
קטגוריה:נפטרות ב-1860
שלמה מלץ

הרב שלמה אברהם מלץ (ט"ו בניסן תרפ"ה, אפריל 1925 – כ' באדר א' תשנ"ז, 27 בפברואר 1997) היה ראש ישיבת חפץ חיים ורבהּ השני של רעננה.

==תולדות חייו==
נולד בגרמניה לקלונימוס קלמן מלץ.

בשנת ה'תרצ"ד (1934) עלה עם משפחתו לישראל וגר בחיפה, שם למד בישיבת תפארת ישראל, ובהמשך עברו לקריית אתא.
למד בישיבת ישיבת חברון כנסת ישראל יחד עם הרב ברוך מרדכי אזרחי בחברותא.

בשנת תשי"א נישא לחיה לאה בת הרב אפרים סוקולובר, ולמד בכולל חזון איש בבני ברק.

בשנת תשט"ז התמנה לראש ישיבת חפץ חיים במקומו של הרב אהרן יהודה ליב שטינמן.

בבחירות שהתקיימו באלול תשכ"ח נבחר יחד עם הרב יצחק חיים פרץ לרבה של רעננה, שם כיהן גם כרב בית הכנסת הגדול ברעננה עד לפטירתו. נקבר בבית הקברות הישן קלאוזנר ברעננה.

==לקריאה נוספת==
* שולמית אזרחי, המשגיח - הגביע שעלה על גדותיו, הוצאת פלדהיים, 2001, בעמ' 236, 258, 466
==קישורים חיצוניים==
* 

==הערות שוליים==

קטגוריה:בוגרי ישיבת תפארת ישראל
קטגוריה:בוגרי ישיבת חברון כנסת ישראל
קטגוריה:ראשי ישיבה ליטאים בישראל
קטגוריה:ראשי ישיבות קטנות
קטגוריה:רבנים ליטאים ישראלים
קטגוריה:רעננה: רבנים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:ישראלים שנולדו ב-1925
קטגוריה:ישראלים שנפטרו ב-1997
מגדל עדר (מקום מקראי)

מגדל עדר הוא יישוב בקרבת בית לחם המוזכר בספר בראשית.
== אזכורים ==
במקרא נזכר מגדל עדר כמקום שסמוך לו קבע יעקב את מושבו לאחר לידת בנימין, מות רחל וקבורתה בדרך אפרת: .

בנוסף נזכר השם מגדל עדר בנבואת מיכה אך אין הכרח שמדובר במקום זה ופרשני המקרא במקום הסבירו את השם כמטאפורה לירושלים.
בעקבות אופיים של דברי מיכה נוספו למקום מאפיינים משיחיים שמובאים במספר מקומות במדרשי חז"ל.

במשנה נזכר מגדל עדר במסכת שקלים כמקום בקרבת ירושלים שבהמה הנמצאת בין ירושלים למגדל עדר חזקה עליה שהיא בהמת קודשים:

== שם המקום ==
המגדל בשמו של המקום מרמז ככל הנראה על מקום מבוצר, כמו במקומות נוספים במקרא הנקראים על שם המגדל שבתוכם, המשמש לשמירה ומחסה עבור רועי הבקר. 

== זיהוי ==
זיהוי המקום לא ברור ואין לזיהויו אלא השערות בלבד. פרופ' שמואל קליין הניח, כי המקום קשור לשדה הרועים המוזכר בברית החדשה. יש המזהים את מקומו של מגדל עדר עם הגבעה אום א-טלע מצפון לעמק ברכה.

== קישורים חיצוניים==
* [https://web.archive.org/web/20170803210413/http://www.etzion-bloc.org.il/tabid/160/Default.aspx מגדל עדר באתר ההנצחה והמורשת בכפר עציון].

==הערות שוליים==

קטגוריה:יישובי המקרא
קטגוריה:אתרי ספר בראשית
קטגוריה:נחלת שבט יהודה
קטגוריה:יישובים יהודיים בארץ ישראל בתקופת המשנה והתלמוד
הפיגוע (סרט)

הפיגוע (באנגלית: The Attack), הוא סרט דרמה של הבמאי הלבנוני זיאד דווארי משנת 2012. בישראל הופץ גם תחת השם "המתקפה". הסרט מבוסס על הרומן רב המכר של הסופר יסמינה חדרה משנת 2005, צולם בחלקו בישראל ובהפקה משותפת לבנונית-צרפתית-בלגית.

==תקציר עלילה==
דוקטור אמין ג'עפרי (עלי סלימאן) הוא ערבי ישראלי, רופא מנתח, בבית חולים תל אביבי. בתחילת הסרט הוא זוכה בפרס יוקרתי ישראלי על תרומתו בתחום הרפואה.

ביום שלאחר מכן, במהלך היום נשמע פיצוץ עז בבית החולים ותוך זמן קצר מגיעים למוסד הרפואי נפגעי הפיגוע וג'עפרי מטפל בהם. הצופים מתוודעים לקולגות של ג'עפרי - רופאה בשם קים (יבגניה דודינה) ורופא בשם אילן (ולדימיר פרידמן) וליחסיו הטובים עם השוטר רביד (דביר בנדק).

בסוף יום העבודה נוסע ג'עפרי לביתו המרווח בישראל וכאשר הוא מתקשר לאשתו, סיהאם (ריימונד אמסלם), הוא מגלה שהשאירה את הטלפון הנייד שלה בבית. באותו הלילה מזעיק רביד את ג'עפרי לבית החולים ומתברר שגופת אשתו נמצאה באתר הפיגוע. לאחר שג'עפרי מתבקש לזהות את הגופה חוקר המשטרה משה (אורי גבריאל) מעלה את החשד שסיהאם הייתה המחבלת על פי מצב הגופה ומתחיל בתחקיר ראשוני של ג'עפרי, שמצידו פוסל את האפשרות בכל תוקף.

לאחר שהמשטרה מחליטה שמדובר בפיגוע התאבדות, ג'עפרי נעצר ונחקר. מתברר שסיהאם סיפרה לבעלה שהיא יוצאת באוטובוס לבקר את סבה בנצרת. אולם הסב טוען שלא ראה אותה מספר חודשים ונהג האוטובוס טוען שביקשה לרדת ביציאה מתל אביב. בתום מספר ימים ג'עפרי משוחרר, עדיין משוכנע בחפותה של אשתו, כאשר למשטרה ברור שלא ידע דבר על תוכניותיה של רעייתו.

לאחר ימים ספורים מגיע לביתו של ג'עפרי מכתב הפרידה של סיהאם, שנשלח משכם.

עולמו של ג'עפרי מתהפך עליו, כאשר הוא מבין שאשתו הייתה המפגעת. הוא פונה לרביד, מספר לו שהבין שאשתו הייתה המחבלת, ושואל אותו איזה תהליך עובר על אדם ממוצע כדי שיהפוך למחבל מתאבד. ג'עפרי מבין שאחיינו, עאדל, שנהג להגיע לביתו של דודו ועוסק בסחר בכלי רכב, הוא קצה החוט היחיד שיוכל לספק לו מידע על קורותיה של אשתו בשעותיה האחרונות. הוא יוצא לשכם למשפחת אשתו במטרה למצוא את אחיינו.

==רקע==
זיאד דואיירי הוא קולנוען יליד לבנון (1963). במהלך מלחמת האזרחים הלבנונית יצא לארצות הברית ללימודי קולנוע ושימש מאוחר יותר כעוזר צלם בכמה מסרטיו של קוונטין טרנטינו. בסוף שנת 2011 שב לביירות. "הפיגוע" נאסר להקרנה בלבנון על ידי שר הפנים הלבנוני. כמו כן, לא איפשרו הרשויות הלבנוניות להציע את הסרט כמועמד הלבנוני לפרס האוסקר עבור הסרט הזר.

הסרט זכה ב"כוכב הזהב" בפסטיבל הסרטים מרקש 2012 והיה מועמד בפסטיבל הסרטים הבינלאומי בטורונטו 2012 ובפסטיבל הסרטים סידני 2013.

הסרט צולם בחלקו בתל אביב.

הסרט הוקרן בישראל במסגרת פסטיבל הקולנוע ירושלים ביולי 2013.

== קישורים חיצוניים ==

* [https://web.archive.org/web/20171228111052/https://vod.walla.co.il/movie/2759434 הסרט לצפייה], באתר "וואלה" VOD
* 
* [https://eithanwe.wordpress.com/2013/07/12/פסטיבל-ירושלים-2013-הפיגוע/ ביקורת על הסרט], באתר "קולנוע בראש צלול"
קטגוריה:סרטי 2012
קטגוריה:סרטי דרמה
קטגוריה:סרטים בעברית
קטגוריה:סרטים בערבית
קטגוריה:סרטים על הסכסוך הישראלי-פלסטיני
קטגוריה:סרטים רב-לשוניים
הר פירמיד (אלברטה)

הר פירמיד (באנגלית: Pyramid Mountain) הוא הר בהרי הרוקי הקנדיים, בשטח הפארק הלאומי ג'ספר, בפרובינציית אלברטה שבקנדה.

גובהו של ההר 2,786 מטרים מעל פני הים, והוא מתנשא לגובה של 761 מטרים מעל סביבתו. 

ההר ממוקם 10 קילומטרים צפונית מערבית לעיירה ג'ספר.

אגם פירמיד נמצא 4.5 קילומטרים דרומית מערבית להר.

==היסטוריה==
על פסגת ההר הוקם מגדל תקשורת, ורכבת שירות למגדל התקשורת נבנתה על הפסגה הצפונית של ההר. הרכבת ומגדל התקשורת נהרסו בשנת 2004.
===מקור השם===
שמו של ההר ניתן לו על ידי ג'יימס הקטור בשנת 1859. 
ההר נקרא בשם "פירמידה" בשל צורתו (פרמידה).

===הטיפוס על ההר===
הראשונים שטיפסו על ההר היו ג'ורג' ב. קיני (George B. Kinney) וקונרד קיין (Conrad Kain) ב-11 ביולי 1911.

==קישורים חיצוניים==

* [http://www.peakbagger.com/peak.aspx?pid=4398 הר פירמיד] באתר peakbagger
* [http://latitude.to/satellite-map/ca/canada/100699/pyramid-mountain-alberta תצלום לוויין של הר פירמיד]
ָ* [https://www.alltrails.com/trail/canada/alberta/pyramid-mountain מסלולי הטיפוס על הר פירמיד ומידע למטפסים] באתר alltrails
* [https://matadornetwork.com/trips/5-hikes-in-jasper-alberta-you-wont-find-on-parks-canadas-day-hiking-maps/ חמישה מסלולי הליכה בפארק הלאומי ג'ספר]
* [https://www.travelalberta.com/ca/listings/pyramid-mountain-2008/ הר פירמיד] באתר travelalberta
* [https://www.explorejasper.com/pyramid-mountain-climb/ תצלומי טיפוס על הר פירמיד]
* 

==הערות שוליים==

מבט על הר פירמיד מאגם פירמיד, אוגוסט 2012

קטגוריה:הרי הרוקי הקנדיים
פירמיד
רשות התקשוב הממשלתי

רשות התקשוב הממשלתית הייתה רשות אשר הייתה כפופה למשרד הכלכלה והתעשייה לפני האיחוד עם ישראל דיגיטלית והפיכה למערך הדיגיטל הלאומי.

==משימות וכפיפות==
הרשות מנחה את אגפי מערכות המידע במשרדי הממשלה בנוגע להנגשת המידע הממשלתי לציבור ומקדמת את מאמצי ההגנה על תשתיות ומערכות המידע הממשלתיות. רשות התקשוב הממשלתי הוקמה תחילה כמטה במשרד האוצר, בעקבות מסקנות ה"וועדה לבחינת הקמת מערך תקשוב ממשלתי ומינוי מנהל מערכות מידע ממשלתי", וזאת במטרה לשפר ולחזק את יכולות הממשלה בתחום טכנולוגיות המידע (החלטת ממשלה 3058 מיום 27.3.2011). בהמשך החליטה הממשלה על העברת מטה התקשוב לאחריות משרד ראש הממשלה והגדרתו מחדש כרשות ולא כמטה.

בראש הרשות עמד יאיר פרנק, מאז מאי 2015, לאחר שכיהן כראש אגף בכיר מערכות מידע (מנמ"ר) במשרד המשפטים וכן כיהן במגוון תפקידים בכירים בצה"ל. במאי 2019 מונה שחר ברכה למ"מ ראש רשות התקשוב הממשלתי.

בהחלטת הממשלה 2097 מ-10 באוקטובר 2014 נקבע כי רשות התקשוב הממשלתי "תנחה את אגפי מערכות המידע במשרדי הממשלה ויחידות הסמך, תקדם משילות בתחום התקשוב בממשלה, תטמיע מתודולוגיות וסטנדרטים רוחביים ותפעל לפיתוח תשתיות, מערכות ושירותים לייעול עבודת הממשלה ולהנגשה מידע ושירותים ממשלתיים לציבור". כמו כן, נקבע כי "הרשות תקדם את מאמצי ההגנה על תשתיות ומערכות המידע הממשלתי ותפעל לפיתוח ההון האנושי בתחום התקשוב בממשלה".

ב-7 ביוני 2020 הועברה הרשות לאחריות משרד הדיגיטל הלאומי, אך שנה לאחר מכן הועברה למשרד הכלכלה והתעשייה.
בחודש יולי 2021, התקבלה החלטת ממשלה לסגור את משרד הדיגיטל הלאומי – פעולה שיצאה לפועל באוגוסט באותה שנה. בעקבות ההחלטה, הגופים רשות התקשוב הממשלתי ומטה המיזם הלאומי "ישראל דיגיטלית", אוחדו לכדי גוף חדש שהוקם במשרד הכלכלה והתעשייה.שנקרא מערך הדיגיטל הלאומי.

== יחידות הרשות ==
רשות התקשוב פועלת באמצעות ארבע יחידות:
* ממשל זמין
* היחידה לשיפור השירות הממשלתי לציבור
* היחידה להגנת הסייבר בממשלה
* חטיבת תכנון ואסטרטגיה

==קישורים חיצוניים==
* 

* 
* 
* כנרת רצון-פיקובסקי, [https://www.lahav.ac.il/article/5-facts-digital-israel רשות התקשוב הממשלתי: 5 עובדות שיפתיעו אתכם], באתר להב, אוניברסיטת תל אביב, 24 ביוני 2018

== הערות שוליים ==

קטגוריה:משרד הדיגיטל הלאומי
קטגוריה:משרד הכלכלה
קטגוריה:ישראל: ארגונים ממשלתיים
קטגוריה:לוחמה קיברנטית בישראל
קטגוריה:משרד ראש הממשלה
לונג איילנד נטס

לונג איילנד נטס (באנגלית: Long Island Nets) היא קבוצת כדורסל מלונג איילנד שבניו יורק, המשחקת בליגת הפיתוח של ה-NBA. הקבוצה הוקמה בשנת 2016 ומסונפת לקבוצת ברוקלין נטס מליגת ה-NBA.

==היסטוריה==
ב-5 ביוני 2015 הודיעה קבוצת ה-NBA ברוקלין נטס על כוונתה להקים קבוצת בת בליגת הפיתוח, וב-5 בנובמבר פרסמה כי הגיעה להסכם עם ליגת הפיתוח על הקמת קבוצת "לונג איילנד נטס". עוד פורסם כי אולמה הביתי של הקבוצה יהיה נסאו וטרנס קולוסיאום אשר באי לונג איילנד, אותו אולם בו שיחקה ניו ג'רזי נטס בתקופתה בליגת ה-ABA. בעונתה הראשונה בליגה אירחה לונג איילנד את משחקיה הביתיים בברקליס סנטר, אולמה של ברוקלין נטס, בשל שיפוצים בנסאו קולוסיאום.

ב-15 באפריל 2016 מונה רונלד נורד למאמן הראשי של הקבוצה. בעונתה הראשונה רשמה הקבוצה מאזן ניצחונות 17–33 (34%), וסיימה במקום העשירי באזור המזרחי. בעונה הבאה שיפרו הנטס את מאזנם ל-27–23, אך שוב נשארו מחוץ לפלייאוף. בעונת 2018/2019 הפסידו הנטס מול ריו גראנדה ואלי וייפרס בסדרת גמר הליגה, בתוצאה 1–2.

==עונה לאחר עונה==
{| class="wikitable sortable"
|-
! עונה !! מיקום !! נ' !! ה' !! % !! פלייאוף
|-
|colspan=6 align="center" bgcolor=#006bb6 | <span style="color:white">לונג איילנד נטס
|-
| 2016/17 || 10 || 17 || 33 || 34 || –
|-
| 2017/18 || 7 || 27 || 23 || 54 || –
|-
| 2018/19 || 1 || 34 || 16 || 68 || ניצחון בסיבוב הראשון (ראפטורס) 112-99
ניצחון בגמר המזרח (לייקלנד) 108-106

הפסד בגמר הליגה (ריו גראנדה ואלי) 1-2
|-
| 2019/20 || 11 || 19 || 23 || 45.2 || העונה בוטלה בעקבות מגפת הקורונה
|-
| 2020/21 || 10 || 7 || 8 || 46.7 || –
|-
| 2021/22 || 6 || 18 || 15 || 54.5 || הפסד בסיבוב הראשון (דלאוור) 116-133
|-
| colspan="2" |סה"כ עונה סדירה
|122
|118
|50.8
|
|-
| colspan="2" |סה"כ פלייאוף
|3
|3
|50
|
|}

==קישורים חיצוניים==
* 

==הערות שוליים==

קטגוריה:קבוצות ליגת הפיתוח של ה-NBA
קטגוריה:ניו יורק: מועדוני ספורט
קטגוריה:ברוקלין נטס
*
אנקת גבהים (סרט, 1954)

אנקת גבהים (באנגלית: Wuthering Heights; המקור בספרדית: Abismos de pasión - תהום של תשוקה) הוא סרט מקסיקני משנת 1954 בבימויו של לואיס בוניואל.

ב-1931 כתבו בוניואל ופייר אוניק תסריט המבוסס על הרומן "אנקת גבהים" אבל לא הצליחו להשיג מימון לסרט. ב-1954 הופק הסרט על ידי אוסקר דנסיגרס ואבלרדו רודריגס. מככבים בסרט אירסמה דילאן וחורחה מיסטרל בתפקידים הראשיים של קאתי והתקליף.

==צוות השחקנים==
* אירסמה דילאן – קטלניה
* חורחה מיסטרל – אלחנדרו
* ליליה פראדו – איזבל
* ארנסטו אלונסו – אדוארדו
* פרנסיסקו ריגרה – חוסה
* הורטנסיה סנטובנייה – מריה
* חיימה גונזלס קיניונס – חורחה
* לואיס אסבס קסטניידה – ריקרדו

==קישורים חיצוניים==

==הערות שוליים==

קטגוריה:סרטי 1954
קטגוריה:סרטים בספרדית
קטגוריה:סרטים המבוססים על אנקת גבהים
קטגוריה:סרטים מקסיקניים
אנקת גבהים (סרט, 1953)

אנקת גבהים (באנגלית: Wuthering Heights) הוא סרט טלוויזיה בריטי משנת 1953 עיבוד לרומן הקלאסי מאת אמילי ברונטה. ריצ'רד טוד, שהיה אז בשיא הפופולריות שלו, הביע עניין לגלם את דמותו של היתקליף, ולכן ה-BBC הפיקו עבורו את הסרט.

הסרט היה פופולרי מאוד.

==צוות השחקנים==
* ריצ'רד טוד – היתקליף
* איבון מיטשל – קאתי
* ויליאם דוולין – לוקווד
* סידני ברומלי – ג'וזף
* רנה ריי – איזבלה
* ג'יין הנדרסון – נלי
* רוברט בראון – הינדלי ארנשו
* פיטר בריאנט – אדגר לינטון
* ג'ון קיד – ד"ר קנת'

==קישורים חיצוניים==

==הערות שוליים==

קטגוריה:סרטי 1953
קטגוריה:סרטים המבוססים על אנקת גבהים
קטגוריה:סרטים בריטיים
קטגוריה:סרטים באנגלית
הגלקסיה האליפסואידית הננסית פגסוס

הגלקסיה האליפסואידית הננסית פגסוס או גלקסיית אנדרומדה VI (לפעמים נקראת גם הגלקסיה הננסית פגסוס, אך שם זה משמש גם את הגלקסיה הלא-סדורה הננסית פגסוס ולכן לא מקובל) היא גלקסיה אליפסואידית ננסית שנמצאת בקבוצת הכוכבים פגסוס במרחק של כ-2.55 מיליון שנות אור ממערכת השמש והיא גלקסיית לוויין של גלקסיית אנדרומדה (M31). לגלקסיה בהירות נראית מדרגה 13.2 והיא התגלתה בשנת 1999 על ידי האסטרונומים איגור קרצ'נצב וולנטינה קרצ'נצבה בתמונות שצולמו במצפה הכוכבים פאלומר יחד עם הגלקסיה הננסית קסיופאה (אנדרומדה VII). 

==מאפיינים==
הגלקסיה נמצאת כ-5.8 מעלות מדרום-מערב לכוכב אלפרץ וכמעלה וחצי ממערב-דרום-מערב לכוכב ψ בפגסוס. גודלה הזוויתי של הגלקסיה הוא כ-4 דקות קשת שממרחקה שקול לקוטר של כמעט 3,000 שנות אור. מסתה מוערכת בלמעלה מ- מסות שמש, כ-50 מיליוניות ממסת שביל החלב, אך מסת הכוכבים הנראים שבה היא רק כ- מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 3.4 מיליון מעוצמת ההארה של השמש והמתכתיות של כוכבי הגלקסיה היא כ-5% בלבד מהמתכתיות של השמש, כך שכוכבי הגלקסיה הם זקנים יחסית לכוכבים של שביל החלב ושל גלקסיית אנדרומדה. הגלקסיה מקיפה את מרכזה של גלקסיית אנדרומדה במרחק שנע בין 810,000 שנות אור ל-1,040,000 שנות אור בזמן הקפה של כ-11 מיליארד שנים, כך שלמעשה מאז יצירתה היא השלימה הקפה אחת בלבד.

==קישורים חיצוניים==

* 

== הערות שוליים ==

קטגוריה:קבוצת הכוכבים פגסוס
פגסוס האליפסואידית
פגסוס האליפסואידית
זלמן מייזל

זלמן מייזל (1873–1947) היה מראשוני תנועת המזרחי בארץ ישראל, יושב ראש החברה קדישא של תל אביב.

==ביוגרפיה==
מייזל נולד בירושלים. הוא התייתם בגיל צעיר וגדל בבית סבו, זיסל שחור. למד בישיבת עץ חיים, ולאחר מכן עבד בשותפות עם דודו, זאב שחור, במכירת תרופות. הוא עבר לגור ביפו כדי לפתוח בו סניף של העסק שלהם. ביפו הוא התגייס לפעילות ציבורית.

לאחר מלחמת העולם הראשונה היה ממייסדי המזרחי בארץ ישראל. לימים הוא תואר בהצופה כ"הרוח החיה אז והמנהיג העיקרי". הוא ייצג את ארץ ישראל, יחד עם הרב יהודה לייב פישמן מימון והרב בן-ציון מאיר חי עוזיאל בוועידת המזרחי באמסטרדם בתחילת 1920. הוא נבחר לאספת הנבחרים הראשונה ברשימת החרדים. באותה תקופה הוא היה בהנהלת אגודת בית וגן היפואית שרכשה את הקרקע להקמת בת ים וזמן מה אף עמד בראש הוועד.

בשנים 1920 ו-1922 נבחר לוועד קהילת יהודי יפו ותל אביב.

לאחר מיזוג ועד הקהילה אל תוך עיריית תל אביב, והקמת המועצה הדתית בשנת 1939, היה מייזל חבר במועצה הדתית ויושב ראש ועדת "עזרת תורה" לסיוע לתלמידי חכמים.

בשנים תש"ב עד תש"ה הוא עמד בראש הוועד של חברה קדישא של תל אביב.

בשנת 1944 הוא צורף למועצה הארצית של המזרחי כחבר כבוד.

נפטר ב-27 בינואר 1947 ונקבר בהר הזיתים.

על שמו רחובות בתל אביב ובבת ים.

==פעילותו בתחום החינוך==
בשנת 1904 היה פעיל עם אליהו אהרון כהנא בהקמת "חדר תורה" שלימים היה לבית הספר תחכמוני. בית הספר שייסד נבדל מתלמוד תורה שערי תורה בכך שהלימודים היו בעברית והוכנסו בו לימודי חול. הרב יהודה לייב פישמן מימון כתב עליו ש"היה הראשון שהבין שצריכים להכניס תיקונים בחינוכו של הדור הצעיר הדתי ללמדו בעברית וגם להמציא לו ידיעות בלימודי חול".

לאחר מלחמת העולם הראשונה הוא היה ממייסדי בית ספר תלפיות (כיום פועלת במקום מכללת תלפיות). הוא עמד בראש הוועד המנהל של בית הספר, כמו גם בראש ועד ההורים וועדת הבניין שהקימה את מבנה בית הספר בשנת 1926. בשנת 1929 הוא היה ממייסדי הגימנסיה תלפיות.

==קישורים חיצוניים==
*
*
*
*

==הערות שוליים==

קטגוריה:פעילי תנועת המזרחי
קטגוריה:יהודים הקבורים בהר הזיתים: חלקת הנביאים
קטגוריה:אנשי היישוב הוותיק ילידי ארץ ישראל
קטגוריה:יפו: אישים
קטגוריה:חברי אספת הנבחרים הראשונה
קטגוריה:בוגרי ישיבת עץ חיים
קטגוריה:ארץ-ישראלים שנולדו ב-1873
קטגוריה:ארץ-ישראלים שנפטרו ב-1947
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
הגלקסיה הננסית קסיופאה

הגלקסיה הננסית קסיופאה או גלקסיית אנדרומדה VII היא גלקסיה אליפסואידית ננסית, שנמצאת בקבוצת הכוכבים קסיופאה צמוד לגבול עם קבוצת אנדרומדה במרחק של כ-2.5 מיליון שנות אור ממערכת השמש, והיא גלקסיית לוויין של גלקסיית אנדרומדה (M31). לגלקסיה בהירות נראית מדרגה 11.8 והיא התגלתה בשנת 1999 יחד עם הגלקסיה הננסית האליפסואידית פגסוס (אנדרומדה VI) על ידי האסטרונומים איגור קרצ'נצב וולנטינה קרצ'נצבה בתמונות שצולמו במצפה הכוכבים פאלומר. 

==מאפיינים==
הגלקסיה נמצאת כ-16 מעלות מצפון-מערב למרכזה של גלקסיית אנדרומדה, כ-4.5 מעלות מצפון-צפון-מערב לכוכב λ באנדרומדה. גודלה הזוויתי של הגלקסיה הוא כ-2.5 דקות קשת שממרחקה שקול לקוטר של כ-1,800 שנות אור. מסתה מוערכת בכ- מסות שמש, כ-100 מיליוניות ממסת שביל החלב, אך מסת הכוכבים הנראים שבה היא כ- מסות שמש, כשישית בלבד מהמסה הכוללת, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 18 מיליון מעוצמת ההארה של השמש והמתכתיות של כוכבי הגלקסיה היא כ-4% בלבד מהמתכתיות של השמש, כך שכוכבי הגלקסיה הם זקנים יחסית לכוכבים של שביל החלב ושל גלקסיית אנדרומדה. הגלקסיה מקיפה את מרכזה של גלקסיית אנדרומדה במרחק שנע בין 510,000 שנות אור ל-900,000 שנות אור בזמן הקפה של כ-8 מיליארד שנים.

==קישורים חיצוניים==
* 

== הערות שוליים ==

קטגוריה:קבוצת הכוכבים קסיופאה
קסיופאה
קסיופאה
ביואיק ראטה

ביואיק ראטה (באנגלית: Buick Reatta) היא מכונית ספורט המוגדרת כמכונית גראן טוריסמו בתצורות: קופה ורודסטר אשר יוצרה על ידי חטיבת המכוניות ביואיק בחברת ג'נרל מוטורס האמריקאית בין השנים 1988–1991.

במהלך שנות הייצור, יוצרו 21,751 יחידות.

=="ביואיק ראטה"==

* תצורת קופה יוצרה בין השנים 1988-1991
* תצורת רודסטר יוצרה בין השנים 1990-1991
* 2 דלתות
* 2 מושבים
* מנוע הנעה קדמית
* בלמים: 4 גלגלי כוח הידראולי עם דיסק antilock
* מתלה קדמי: עצמאי, עם תמוכות MacPherson ו-antiroll bar, מתלה אחורי: עצמאי, עם קפיץ עלים רוחבי 
* מידות צמיגים: 215/65R15 (1988-90) 215/60R16 (1991)
* מכל דלק: 18.2 גלון (68.89 ליטר) (1988-1990), 18.8 גלון (71.16 ליטר) (1991) 
* תאוצה בין 0-100 קמ"ש היא 8.9 שניות

==מכירות "ביואק ראטה"==
* 1988 - 4,078 יחידות מסוג קופה
* 1989 - 7,009 יחידות מסוג קופה
* 1990 - 8,515 יחידות (6,383 יחידות מסוג קופה, 2,132 יחידות מסוג קבריולה)
* 1991 - 1,519 יחידות (1,214 יחידות מסוג קופה, 305 יחידות מסוג קבריולה)
===תמונות===
<gallery mode="packed" heights="90">
קובץ: Buick Reatta rear.JPG| "ביואיק ראטה" קופה
קובץ:1990 Buick Reatta.jpg | "ביואיק ראטה" קופה, שנת 1990
קובץ:2016 Northeast Texas Buick and Classic Car Show 18 (1989 Buick Reatta interior).jpg | "ביואיק ראטה" קופה, שנת 1989 - מבט לתוך הרכב
קובץ:2014 Lake Park Christmas Parade 24.JPG | "ביואיק ראטה" רודסטר
קובץ:Buick Reatta Convertible.jpg | "ביואיק ראטה" רודסטר
קובץ:1990 Buick Reatta roadster red - r.jpg | "ביואיק ראטה" רודסטר, שנת 1990
קובץ: 2016 Northeast Texas Buick and Classic Car Show 16 (1989 Buick Reatta engine).jpg | מנוע V6 צילינדרים, 3,800 סמ"ק מסוג "LN3 Buick V6" "ביואיק ראטה" שנת 1989
קובץ:2016 Northeast Texas Buick and Classic Car Show 17 (1989 Buick Reatta).jpg | "ביואיק ראטה" קופה שנת 1989
</gallery>

==קישורים חיצוניים==

* 
* 

==הערות שוליים==

קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1988
קטגוריה:מכוניות אמריקאיות
ראטה
אנפורסר (הוקי קרח)

אנפורסר (מאנגלית: Enforcer) הוא תפקיד לא רשמי בהוקי קרח. תפקיד האנפורסר הוא להרתיע את שחקני הקבוצה היריבה ולהגיב על משחק מלוכלך או אלים שלהם כלפי שחקני קבוצתם. כאשר מתרחש מקרה כזה, האנפורסר מגיב באגרסיביות. אנפורסרים צפויים להגיב באופן חריף במיוחד לאלימות כלפי הכוכב או כלפי השוער של קבוצתם.

לצד האנפורסר, תפקיד הפֵּסְט הוא להתסיס את היריבים ולהסיח את דעתם מבלי להילחם בהם בהכרח. תפקידו העיקרי של הפסט הוא לגרום לשופט להעניש את היריבים, ובכך להרחיקם מהמשחק. האנפורסר והפסט משחקים לעיתים קרובות יחד על אותו קו, בדרך כלל על הקו הרביעי.

==אנפורסרים בליגת ההוקי בארצות הברית (NHL)==
וייד בלק, אנפורסר
כיום ב-NHL, הקבוצות בדרך כלל כוללות אנפורסר אחד. אנפורסרים יכולים לשחק גם בהגנה וגם בהתקפה אבל לרוב ישחקו כשחקני כנף בקו הרביעי. כתוצאה מיכולתם הגופנית האגרסיבית והתוקפנית, גודלם, חוזק אגרופם, אנפורסרים בדרך כלל פחות מוכשרים מחבריהם לקבוצה בתחומים בהם דרושים מיומנויות מיוחדות. הם בדרך כלל בין השחקנים עם אחוז השערים הנמוך ביותר בקבוצה וזוכים לקבל חלק קטן יותר של זמן משחק. גם שכרם נמוך יותר בהשוואה לשחקנים האחרים ונוטים להימכר בטריידים לעיתים קרובות.

אנפורסרים לרוב פופולרים בקרב קבוצתם. "האנפורסר, מאופיין כבחור קשוח, הוא אולי האבטיפוס האהוב בהוקי", כתב ג'ון סניף של ה"ניו יורק טיימס". "אנפורסרים נחשבים כגיבורי-על של העם - הם טיפוסים המאופיינים באגו גדול שמוכן לעשות את העבודה הפיזית והמסוכנת ביותר של הספורט כדי להגן על אחרים". כישורי לחימה יכולים לעזור לאנפורסר פחות מוכשר או קטן יותר בליגות ההוקי כשכישרון המשחק שלו לוקה בחסר.

אנפורסרים לפעמים לוקחים שיעורי אגרוף כדי לשפר את הלחימה שלהם. יש שחקנים המשלבים היבטים של תפקיד האנפורסר עם משחק חזק בתחומים שונים של המשחק. טייגר ויליאמס , בוב פרוברט וכריס סיימון הם דוגמאות של אנפורסרים שהיו גם סקוררים (שחקנים המבקיעים לעיתים קרובות). וויליאמס ופרובר אף שיחקו במשחק האולסטאר. טרי אוריילי הבקיע 90 נקודות בעונה, והיה לשחקן הראשון שסיים בעשרת הסקוררים בעונה הרגילה תוך צבירה של לפחות 200 דקות עונש, ולאחר מכן הפך להיות הקפטן של בוסטון ברוינס.

לפעמים האנפורסרים היו עושים את עבודתם רק מעצם מכוח המוניטין שלהם. קלארק גיליס היה בין הלוחמים הטובים ביותר ב-NHL בתקופתו, אך הוא לא נאלץ להילחם כמעט בכלל רק משום שהאנפורסרים של הקבוצה היריבה כיבדו אותו וחששו ממנו מאוד עד כדי כך שלא הלכו אחרי חבריו לקבוצה. כמה שחקנים מיומנים, כגון אגדות כמו גורדי הו וג'רום יגינלה שחקן NHL נוכחי, הם גם לוחמים דגולים וגם מסוגלים לתפקד ביעילות.

==קיץ 2011: מקרי מוות של אנפורסרים==
סיבה אפשרית לירידת מקרי הקרבות והשימוש בתפקיד האנפורסר היא מודעות גדולה יותר לסיכונים מפגיעות ראש וטראומה, כתוצאה מאנצפלופתיה טראומטית כרונית (CTE). במהלך קיץ 2011, שלושה אנפורסרים ב-NHL מתו. דרק בוגארד מת בגיל 28 בעקבות שימוש לסירוגין של משככי כאבים ואלכוהול. ריק ריפן מת בגיל 27 ממה שאושר מאוחר יותר כהתאבדות. וייד בלק נמצא מת בגיל 35 בחדר המלון שלו בטורונטו בנסיבות שגרמו למקורות משטרתיים של התקשורת לקטלג את מותו כהתאבדות.

ג'ורג' לארק, שחקן הוקי בעבר ופוליטיקאי ופרשן ספורט בהווה, הציע לאיגוד השחקנים של הליגה הלאומית של ההוקי לספק ייעוץ לאנפורסרים, אך עיתונאי הספורט והסופר רוי מקרגור טען בתוקף שלאור האירועים הטראגיים האחרונים יש לבטל את התפקיד לחלוטין. כתב הספורט של הניו יורק טיימס ג'ון סניף סבר כי יש לקשור בין מותו של בוגארד ומגפת ה-CTE, לבין טראומת הראש המתמשכת של האנפורסרים.

== קישורים חיצוניים ==

* 
* 

קטגוריה:NHL
וינדי סיטי בולס

וינדי סיטי בולס (באנגלית: Windy City Bulls) היא קבוצת כדורסל מהופמן אסטייטס שבמדינת אילינוי, המשחקת בליגת הפיתוח של ה-NBA. הקבוצה הוקמה בשנת 2016 ומסונפת לקבוצת שיקגו בולס מליגת ה-NBA.

==היסטוריה==
באוקטובר 2015 החלה קבוצת שיקגו בולס לגבש הסכם עם מועצת הכפר הופמן אסטייטס, אשר מרוחק כ-40 קילומטרים משיקגו, לגבי הקמת קבוצת בת אשר תמוקם בכפר. כחודש לאחר מכן אישרה המועצה את הקמת הקבוצה, ונקבע כי תארח את משחקיה באולם סירס סנטר אשר מכיל כ-10,000 מקומות ישיבה. בפברואר 2016 נערכה הצבעה באשר לשמה של הקבוצה החדשה, וההצעה שהתקבלה ברוב קולות היא "וינדי סיטי", כינויה של העיר שיקגו.

מאמן הקבוצה בעונתה הראשונה היה נייט לונסר, אשר הדריך את הבולס למאזן שלילי 23–27, ובעונה הבאה מונה עוזר מאמן שיקגו בולס בשנתיים הקודמות, צ'ארלי הנרי, עמו ניצחה וינדי סיטי ב-24 משחקים. השחקן הבולט בקבוצה באותה עונה היה אנטוניו בלייקני, אשר הוביל את קלעי הליגה עם 32.0 נקודות בממוצע למשחק וזכה בתואר "רוקי העונה".

==עונה לאחר עונה==
{| class="wikitable sortable"
|-
! עונה !! מיקום במזרח !! ניצחונות !! הפסדים !! אחוז הצלחה !! פלייאוף
|-
|colspan=6 align="center" bgcolor="#BA0532" | <span style="color:white">וינדי סיטי בולס
|-
| 2016/2017 || 7 || 23 || 27 || 0.460 || –
|-
| 2017/2018 || 8 || 24 || 26 || 0.480 || –
|-
| 2018/2019 || 6 || 27 || 23 || 0.540 || הפסד בסיבוב הראשון
|-
|2019/2020 || 12 || 17 || 26 || 0.395 || העונה בוטלה בעקבות מגפת הקורונה
|-align="center"
|2020/2021
| colspan="5" |לא שיחקה
|-
|2021/2022 || 11 || 15 || 19 || 0.441 || –
|-
| colspan="2" |סה"כ עונה סדירה
|106
|121
|0.467
|-
| colspan="2" |סה"כ פלייאוף
|0
|1
|0.000
|
|}

==קישורים חיצוניים==

* 

==הערות שוליים==

קטגוריה:קבוצות ליגת הפיתוח של ה-NBA
קטגוריה:אילינוי: ספורט
קטגוריה:שיקגו בולס
*
יחסי ארצות הברית – סאו טומה ופרינסיפה

יחסי ארצות הברית–סאו טומה ופרינסיפה הם היחסים ההדדיים המתנהלים בין ארצות הברית לבין סאו טומה ופרינסיפה. מחלקת המדינה האמריקנית תיארה את היחסים עם סאו טומה ופרינסיפה כמצוינים.

== ההיסטוריה של היחסים ==
סאו טומה ופרינסיפה החלה לפתח קשרי חוץ בעקבות עצמאותה ב-1975. ארצות הברית הייתה בין המדינות הראשונות שמינו שגריר לסאו טומה ופרינסיפה. שגריר הסאו טומני הראשון בארצות הברית, תושב ניו יורק, הוסמך בשנת 1985. 

בשנת 1986, נשיא סאו טומה ופרינסיפה, מנואל פינטו דה קוסטה ביקר בארצות הברית ונפגש עם סגן הנשיא ג'ורג' הרברט ווקר בוש. כמו כן, ממשלת ארצות הברית אף מחזיקה מספר תוכניות סיוע קטנות בסאו טומה, המנוהלות על ידי ארגונים לא ממשלתיים או השגרירות בליברוויל.

באוגוסט 2002 דיווח ה-BBC כי סאו טומה ופרינסיפה הסכימה לארח בסיס ימי של ארצות הברית כדי להגן על אינטרסי הנפט שלה. האיים נמצאים במיקום אסטרטגי, מפרץ גינאה, ממנו ארצות הברית יכולה לפקח על תנועת מכליות הנפט. מאוחר יותר בשנת 2002, ביקר בסאו טומה סגן מפקד פיקוד אירופה של ארצות הברית, קרלטון וו. פולפורד.

ב-16 ביולי 2003 הודחה ממשלה של 140 אלף איש לתקופה קצרה בניסיון להפיכה צבאית. מחלקת המדינה האמריקנית הצטערה לשמוע על הדחה זו וקראה למעורבים לשחרר את פקידי הממשלה העצורים. ראשי ההפיכה החזירו את השלטון כעבור כמה ימים, כאשר הנשיא הבטיח להחזיר את השלטון הדמוקרטי.

ביולי 2005 ביקר משמר החופים של ארצות הברית עם צוות של 100 איש בסאו טומה ופרינסיפה במסגרת השתתפות בתרגיל יחסי ציבור. קרלוס נבס, סגן נשיא האספה הלאומית אמר: "למרבה הצער, האמריקאים מעוניינים בסאו טומה בגלל הנפט, אך סאו טומה הייתה קיימת גם לפני כן."

בנובמבר 2007 חתמו ארצות הברית וסאו טומה ופרינסיפה על הסכם לסף המילניום של תאגיד המילניום בשווי של 8.66 מיליון דולר, שנועד לסייע למדינה לשפר את האינדיקטורים למדיניות הפיסקלית על ידי ייעול תהליכי רישום עסקים, מס ומכס.

== ייצוג ==
* שגריר ארצות הברית, שבסיסו בשגרירות בליברוויל, גבון, מוכר לסאו טומה כשגריר שאינו תושב. השגריר וצוות השגרירות מבקרים באופן קבוע באיים.
* השגרירה הלא-תושבת הנוכחית של ארצות הברית בסאו טומה ופרינסיפה היא סינתיה הלן אקווטה.
* אריק ד. בנג'מינסון כיהן בתפקיד זה בין 22 בנובמבר 2010 ל-21 במאי 2013.

== ראו גם ==
* יחסי החוץ של ארצות הברית
* יחסי ארצות הברית–כף ורדה

== קישורים חיצוניים ==

* [https://history.state.gov/countries/sao-tome-and-principe ההיסטוריה של יחסי ארצות-הברית–סאו טומה ופרינסיפה]

== הערות שוליים ==
שירי צוק

שירי צוק, (נולדה ב-6 באוגוסט 1973) היא סופרת, תסריטאית ומבקרת ספרות ישראלית.

==ביוגרפיה==

צוק גדלה בחיפה ובנעוריה עברה עם משפחתה לתל אביב. היא למדה בתיכון עירוני ה'. שירתה בחיל המודיעין.

בוגרת תואר ראשון בתקשורת וניהול מהמסלול האקדמי המכללה למינהל.

צוק החלה את דרכה בתחום התקשורת כאחת הכותבות בתוכנית הטלוויזיה "מקרה לילה" של שי אביבי.

פרסמה שני רומנים למבוגרים ותשעה ספרי ילדים.

בשנת 2010, בעקבות עבודתו של בעלה, העתיקה צוק את מגוריה לעיר צ'ינדאו שבסין יחד עם משפחתה, שם התגוררו כארבע שנים. בעקבות תקופה זו החליטה צוק לכתוב סדרה של ספרי ילדים שעוסקים בחגי ישראל. כיום מתגוררת המשפחה בתל אביב. צוק נשואה ואם לשניים.

==יצירתה==
=== ספריה לילדים ===
* הדוב בו, ספר ילדים, הוצאת הקיבוץ המאוחד, 2002
* מפלצות ותירוצים (עיבוד), ספר ילדים, הוצאת קלסיקלטת, 2009
* סבתא בישלה דייסה, ספר משחק, הוצאת קלסיקלטת, 2010
* מי יצחיק את הנסיכה, ספר משחק, הוצאת קלסיקלטת, 2014
* חגי וחגית חוגגים את פסח, הוצאת כתר, 2014
* חגי וחגית חוגגים את חנוכה, הוצאת כתר, 2014
* ים יבשה, ספר ילדים, הוצאת כתר, 2016
* המוצץ של סבא, ספר משחק, הוצאת קלסיקלטת, 2016
* נומי פית החלומות, ספר ילדים, הוצאת קלסיקלטת, 2017.

=== ספריה לנוער צעיר ===
* מי רוצה כוח על? ההתחלה, הוצאת סיגליות, 2020.
מי רוצה כוח על? 2 להציל את צלילה

=== ספריה למבוגרים ===
*קודם כל תירגעי, רומן, ידיעות ספרים, 2000
*[https://www.nli.org.il/he/books/NNL_ALEPH002243040/NLI חמש עשרה דקות], רומן, ידיעות ספרים, 2002.

=== תסריטאות ===
* כתיבה בתוכניות לילדים ונוער

'אחותי קפצה כיתה', 'בית הכלבים', 'רחוב סומסום', 'כדברא', 'ראש גדול', 'השיר שלנו', 'השמיניה', 'כוכב הצפון', 'שרגא בישגדא', 'צמר ויעלי', 'הפלנטונים', 'החצר של פופיק', 'בית הספר למכשפים', 'שחק אותה סשו', 'המובילים', 'טלפנולי', 'איגלו וטרלה', 'מיכל הקטנה והמפלצות', 'המופע המבולבל של יובל', 'זבנג' ועוד.
* כתיבה בתוכניות למבוגרים

'אולי הפעם', 'גירושים נפלאים', 'טיפול נמרץ', 'מקרה לילה'.
* טלנובלות סלולריות

'מסונוורים', 'הנסיכה'.

ב־2017 שירי זכתה במקום הראשון בתחרות הפורמטים היוקרתית 'פורמג'יניישן' עבור הפורמט שיצרה: MUSEUM OF ME.

=== עיתונות ===
* כתיבת והגשת פינת האקטואליה הסאטירית, תוכנית הבוקר של שידורי קשת, 1998-2000.
* ביקורת ספרים, מגזין בלייזר, 2005-2017
* שמנדריק, טור אישי, מוסף הארץ, 2007
* כתיבת והגשת פינת ביקורת הספרים השבועית, העולם הבוקר, רשת, 2016-2018.

== קישורים חיצוניים ==

* 
* [http://merhav.nli.org.il/primo-explore/search?tab=default_tab&search_scope=Local&vid=NLI&lang=iw_IL&query=any,contains,שירי%20צוק רשימת הפרסומים של שירי צוק], בקטלוג הספרייה הלאומית
* 
* 
* 
* 

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:תסריטאיות טלוויזיה ישראליות
קטגוריה:תסריטאי טלוויזיה ישראלים
קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:תסריטאיות ישראליות
קטגוריה:תסריטאים ישראלים
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:בוגרות תיכון עירוני ה' (תל אביב)
קטגוריה:בוגרי תיכון עירוני ה' (תל אביב)
קטגוריה:תל אביב-יפו: אישים
קטגוריה:ישראליות שנולדו ב-1973
קטגוריה:ישראלים שנולדו ב-1973
יסעור גדול

יסעור גדול מקנן באי זמברה, תוניסיה
יסעור גדול (שם מדעי: Calonectris diomedea), הוא מין של עוף ימי ממשפחת היסעוריים והוא קרובם לסוג של יסעור קורי ויסעור מפוספס.

Calonectris diomedea
עוף זה מגיע לאורך 50 ס"מ ובעל מוטת כנפיים באורך 115 ס"מ. הוא בעל נוצות אפורות כהות והכנפיים חומות. הראש אפור ובעל מקור גדול וצהוב. ליסעור ישנה בליטה מעל המקור העוזרת לסנן מלח מהמים, כך שהוא יכול לשתות מי ים ולהפריש אותם אחר כך.

היסעור מסוגל לדאות על זרמי האוקיינוס ולנדוד ללא מאמץ. הוא עף לאורך האוקיינוס האטלנטי מחופי מערב אפריקה עד לחופי מזרח ברזיל, ומצוי בעיקר סביב האזורים הטרופיים. בעונת הרבייה היסעור מעדיף להתרבות באיים וחופים שונים בים התיכון, בעיקר סביב איי יוון.

בישראל הוא חורף וחולף נדיר, אבל נצפה בקביעות בסתיו ובאביב, עונות הנדידה.

היסעורים ניזונים מלהקות דיונונים אותם הם חוטפים כאשר הם עולים על פני המים. יסעורים המוצאים ספינות דיג נמשכים אליה כדי לחטוף מזון קל מרשתות דיג.

==קישורים חיצוניים==

==הערות שוליים==

קטגוריה:טקסונים שתוארו בידי ג'יובאני אנטוניו סקופולי
קטגוריה:יסעוריים
קטגוריה:ארץ ישראל: יסעוראים
קטגוריה:בעלי חיים שתוארו ב-1769
קטגוריה:עופות האוקיינוס האטלנטי
קטגוריה:בעלי חיים ימיים במרכז אפריקה
ויסקונסין הרד

ויסקונסין הרד (באנגלית: Wisconsin Herd) היא קבוצת כדורסל מהעיר אושקוש שבויסקונסין, המשחקת בליגת הפיתוח של ה-NBA. הקבוצה הוקמה בשנת 2017 ומסונפת לקבוצת מילווקי באקס מליגת ה-NBA.

==היסטוריה==
ביוני 2016 פורסם כי קבוצת מילווקי באקס פועלת להקמת קבוצת בת בליגת הפיתוח, ובינואר 2017 סוכם עם מועצת העיר אושקוש על יסוד קבוצה בעיר ובניית אולם הכדורסל מנומיני ניישן ארנה אשר יארח את משחקי הקבוצה. ביוני 2017 הכריזו הבאקס על בחירת "ויסקונסין הרד" כשם הקבוצה החדשה, והציגו לראווה את הלוגו שלה. נשיא הקבוצה, סטיב ברנדס, הסביר כי כינויה של הקבוצה "הרד" (בעברית: עדר) מייצג קבוצת שחקנים אשר נלחמים על מקום בסגל מילווקי באקס, וכן את "עדר" אוהדי הקבוצה הנלהבים שייתמכו במועדון.

לקראת עונת הבכורה מינתה הקבוצה את ג'ורדן בריידי כמאמן הראשי. ויסקונסין סיימה את העונה עם מאזן ניצחונות שלילי 21–29, אשר הציב אותה במקום העשירי באזור המזרחי.

==עונה לאחר עונה==
{| class="wikitable sortable"
|-
! עונה !! מיקום במזרח !! ניצחונות !! הפסדים !! אחוז הצלחה !! פלייאוף
|-
|colspan=6 align="center" bgcolor="#275031" | <span style="color:white">ויסקונסין הרד
|-
| 2017/2018 || 10 || 21 || 29 || 0.420 || –
|-
| 2018/2019 || 14 || 12 || 38 || 0.240 || –
|-
| 2019/2020 || 1 || 33 || 10 || 0.767 || העונה בוטלה בעקבות מגפת הקורונה
|-
| 2020/2021
| colspan="5" style="text-align:center;" |לא שיחקה
|-
| 2021/2022 || 14 || 8 || 24 || 0.250 || –
|- style="background-color:#EFEFEF; font-weight:bold;"
| סה"כ || || 74 || 101 || 0.423 ||
|-
|}

==קישורים חיצוניים==

* 

==הערות שוליים==

קטגוריה:קבוצות ליגת הפיתוח של ה-NBA
קטגוריה:מילווקי באקס
*
קטגוריה:ויסקונסין: מועדוני ספורט
יחסי ארצות הברית – ניז'ר

יחסי ארצות הברית–ניז'ר הם היחסים ההדדיים המתנהלים בין ארצות הברית לבין ניז'ר.

על פי דו"ח המנהיגות העולמי של ארצות הברית, 73% מהניז'רים תומכים בהנהגת ארצות הברית, 19% מתנגדים לה ו-9% לא בטוחים בכך.

== היסטוריה ==
יחסי ארצות הברית עם ניז'ר היו בדרך כלל קרובים וידידותיים, מאז ניז'ר השיגה עצמאות. למרות שלסוכנות האמריקנית לפיתוח בינלאומי אין משלחת בניז'ר, סיוע רשמי שנתי בסך 30 מיליון דולר מנוהל באמצעות ארגונים לא ממשלתיים אמריקאיים ומקומיים עם תוכניות העוסקות באבטחת מזון, בריאות, ממשל מקומי, הכשרה לנוער, חינוך בנות, בקרת שחיתות ושיפור סביבה עסקית. תוכנית חיל השלום של ארצות הברית בניז'ר החלה ב-1962. כיום ישנם כ-130 מתנדבים בניז'ר. כמו כן, אורגנו חגיגות לכבוד ציון אירוע יום השנה ה-50 לתוכנית זו בניז'ר בספטמבר 2012.

בינואר 2013 חתמו ארצות הברית וניז'ר על הסכם המאפשר לארצות הברית להפעיל מל"טים בלתי חמושים משטחה של ניז'ר. בחודש פברואר 2013, פרסה ארצות הברית 100 חיילים כדי לסייע באיסוף מודיעיני וכן תאפשר שיתוף מודיעיני לתמיכה בפעולות צרפתיות במאלי השכנה. במרץ 2024, ניז'ר מוקיעה "בתוקף מיידי" את הסכם שיתוף הפעולה הצבאי עם ארצות הברית של אמריקה.
* שגרירה - ברנדט מ. אלן.
* סגן מפקד המשלחת - דונלד קוראן.
* נספח ההגנה - סגן-אלוף מארי קוקוטיאלו.
* קצין ניהול משותף - דון ד. קרטיס.
* קצין קונסולרי/כלכלי/מסחרי - ריצ'רד מ. רוברטס.
* קצין יחסי הציבור - סטיבן ג'יי פוסיבאק.
* מנהל חיל השלום בניז'ר - מרי אברהמס.
* מנהל תוכנית הסוכנות במדינה — מארק וונטלינג.

ארצות הברית מפעילה מספר בסיסים צבאיים בניז'ר, כולל ארטליט ואגדז.

== ייצוג ==
* ארצות הברית מחזיקה שגרירות בניאמיי, ניז'ר.
* ניז'ר מחזיקה שגרירות בוושינגטון.

== ראו גם ==
* יחסי החוץ של ארצות הברית
* יחסי ארצות הברית–מאלי

== קישורים חיצוניים ==

* [https://history.state.gov/countries/niger ההיסטוריה של יחסי ארצות-הברית–ניז'ר]

== הערות שוליים ==